Diari Oficial de la Generalitat Valenciana


Sumari del DOGV 5363, del 07-10-2006 (2006/11740)

DECRET 142/2006, de 6 d'octubre, del Consell, pel qual concedix la Distinció de la Generalitat al Mèrit Cultural a la Societat Filharmònica de Castelló.
--------------------------------------------------------------------------------------------------------------------------------------------------------

### Dades del document

Número de DOGV
:   5363

Data del DOGV
:   07-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/11368


Data del document
:   06-10-2006

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica
    * premi cultural

DECRET 142/2006, de 6 d'octubre, del Consell, pel qual concedix la Distinció de la Generalitat al Mèrit Cultural a la Societat Filharmònica de Castelló. [2006/11386]  
El Consell, per mitjà del Decret 35/1986, de 10 de març, modificat pels Decrets 25/1994, de 8 de febrer, 255/1997, de 8 d'octubre, i 190/2003, de 3 d'octubre, va crear la Distinció de la Generalitat al Mèrit Cultural per distingir les persones físiques, entitats i col·lectius que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.   
La Societat Filharmònica de Castelló es va constituir en 1923 i, des de llavors fins hui, ha influït de manera determinant en la impulsió, el desenrotllament i la defensa dels valors culturals en la societat de Castelló. Des del mateix any de la seua fundació, la relació de primeres figures de la música que han passat per les seues diferents sales és innumerable. Des de l'extraordinari pianista Alexandre Brailowski fins al mític Arthur Rubinstein en 1924, Narciso Yepes, Achúcarro, Bruno Gelber, Vakarelis, Lazar Berman, Tamas Vasary, Montserrat Caballé o Lorin Mazel, entre d'altres.   
Però, a més de grans intèrprets i solistes, també han desfilat orquestres com l'Orquestra de Praga, la Mariinsky de Sant Petersburg, la Filharmònica Txeca, la Simfònica de Berlín, l'Orquestra de Cambra d'Europa, etc... En total, la Societat Filharmònica de Castelló ha programat al llarg de la seua extensa història 950 concerts fins a la data, i compta amb un acreditat prestigi acumulat al llarg dels seus 83 anys d'existència.   
La Societat Filharmònica està complint amb escreix el seu objectiu de col·laborar amb les institucions públiques, associacions culturals i educatives en la promoció de la cultura i, en particular, de la música clàssica.   
Aglutina, amb els seus més de sis-cents socis en l'actualitat, un important sector de la població castellonenca, amb contribucions i inquietuds culturals, que aspira a tindre un paper rellevant i una influència en la vida cultural de la capital de la Plana i que sobrepassa més enllà l'àmbit de la música clàssica.   
La Societat Filharmònica de Castelló és, per la seua àmplia labor de difusió de la música clàssica en la societat castellonenca, un exemple de treball al llarg del temps en pro de la cultura i ha aconseguit, amb la seua tenacitat i amor per la música, servir a la societat de Castelló durant decennis.   
Per això, a proposta del conseller de Cultura, Educació i Esport i amb la deliberació prèvia del Consell, en la reunió del dia 6 d'octubre de 2006,  
DECRETE  
Article únic   
Concedir la Distinció de la Generalitat al Mèrit Cultural a la Societat Filharmònica de Castelló.  
Valencia, 6 d'octubre de 2006  
El president de la Generalitat,  
FRANCISCO CAMPS ORTIZ  
El conseller de Cultura, Educació i Esport,  
ALEJANDRO FONT DE MORA TURÓN